Komission asetus (ETY) N:o 2723/90, annettu 24 päivänä syyskuuta 1990, 31 päivänä joulukuuta 1987 voimassa olleen yhteisen tullitariffin nimikkeistön perusteella vahvistettujen koodien korvaamisesta yhdistetyn nimikkeistön perusteella vahvistetuilla koodeilla tietyissä tavaroiden luokittelua koskevissa asetuksissa



Virallinen lehti nro L 261 , 25/09/1990 s. 0024 - 0027

Suomenk. erityispainos Alue 2 Nide 7 s. 0143

Ruotsink. erityispainos Alue 2 Nide 7 s. 0143



KOMISSION ASETUS (ETY) N:o 2723/90, annettu 24 päivänä syyskuuta 1990, 31 päivänä joulukuuta 1987 voimassa olleen yhteisen tullitariffin nimikkeistön perusteella vahvistettujen koodien korvaamisesta yhdistetyn nimikkeistön perusteella vahvistetuilla koodeilla tietyissä tavaroiden luokittelua koskevissa asetuksissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 2472/90(2) ja erityisesti sen 15 artiklan, sekä katsoo, että yhteisestä tullitariffista 28 päivänä kesäkuuta 1968 annetulla neuvoston asetuksella (ETY) N:o 950/68(3), joka on kumottu asetuksella (ETY) N:o 2658/87, otetaan käyttöön yhteisen tullitariffin nimikkeistö, joka perustuu tavaroiden sijoittelua tullitariffien nimikkeisiin koskevaan 15 päivänä joulukuuta 1950 tehtyyn yleissopimukseen, komissio on antanut tavaroiden luokittelusta yhteisen tullitariffin nimikkeistöön useita asetuksia 16 päivänä tammikuuta 1969 yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä annetun neuvoston asetuksen (ETY) N:o 97/69(4), joka on kumottu asetuksella (ETY) N:o 2658/87, perusteella, asetuksella (ETY) N:o 2658/87 otetaan käyttöön tavaranimikkeistö, josta käytetään nimitystä "yhdistetty nimikkeistö", joka vastaa sekä yhteisen tullitariffin että yhteisön ulkomaakaupan tilastoinnin tarpeita ja joka perustuu yleissopimukseen harmonoidusta tavarankuvaus- ja -koodausjärjestelmästä, jolla korvataan 15 päivänä joulukuuta 1950 tehty sopimus, asetuksen (ETY) N:o 2658/87 15 artiklan 1 kohdan mukaisesti yhdistetyn nimikkeistön perusteella vahvistetuilla koodeilla ja tavarankuvauksilla korvataan 31 päivänä joulukuuta 1987 voimassa olleen yhteisen tullitariffin nimikkeistön perusteella vahvistetut koodit ja kuvaukset, ja tästä syystä olisi muutettava näistä asetuksista niitä, joilla on käytännön merkitystä ja joiden muuntaminen ei aiheuta merkittävää muutosta, ja täydentää näin ensimmäistä asetussarjaa, jota on jo mukautettu komission asetuksella (ETY) N:o 646/89(5), ON ANTANUT TÄMÄN ASETUKSEN 1 artikla Liitteen taulukossa olevassa 1 sarakkeessa luetelluissa asetuksissa, joissa viitataan 2 sarakkeessa esitettyihin tavaroihin, 3 sarakkeen yhteisen tullitariffin nimikkeistön nimikenumerot korvataan yhdistetyn nimikkeistön koodeilla, jotka luetellaan 4 sarakkeessa. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä syyskuuta 1990. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 247, 10.9.1990, s. 1 (3) EYVL N:o L 172, 22.7.1968, s. 1 (4) EYVL N:o L 14, 21.1.1969, s. 1 (5) EYVL N:o L 71, 15.3.1989, s. 20 LIITE >TAULUKON PAIKKA>